Berading vir jong meisies met ouer kêrelsDie foto van die raadslid en die gr. 10-meisie wat op sosiale media versprei is. Foto: Twitter Qedani Mahlangu, LUR van gesondheid, het Pretoria besoek waar ŉ Tshwane-raadslid aangekla is van statutêre verkragting nadat hy in ŉ verhouding met ŉ tienermeisie was. Die verhouding het op die lappe gekom nadat ŉ foto van die raadslid en die gr. 10-meisie wyd op sosiale media versprei is. Die verhouding het glo twee jaar gelede begin toe die meisie 16 jaar oud was. Sy het vanjaar 18 geword, terwyl die raadslid in sy 50’s is. Die meisie se ma het verlede week aanklagte aanhangig gemaak, met die ANC Vroueliga wat haar ondersteun. Hulle het gesê die meisie was ŉ minderjarige en daar was dus geen instemmende seksuele verhouding toe die verhouding twee jaar terug begin het nie. “As jy ŉ jong meisie is en jy voel vasgevang in ŉ verhouding met ŉ ouer man of is bekommerd oor ŉ familielid of jong meisie in ŉ gewelddadige verhouding, bel die Gauteng-regering se openbare blitslyn by 0860 011 000,” het Mahlangu gesê. “Die Gauteng-regering respekteer die regsprosesse wat tans aan die gang is, maar doen ŉ beroep op alle inwoners van Gauteng, veral mans, om die regte van jong meisies te respekteer en hulle te weerhou van seksuele aktiwiteite met minderjarige meisies.” Lede van die Gauteng uitvoerende raad het Mahlangu vergesel.